AfriForum-kongres: Taklede wil hoop skep én 'n verskil maak - AfriForum
AfriForum-kongres: Taklede wil hoop skep én 'n verskil maak
Deurafriforum	 27/08/2018 02/11/2020
Meer as 600 lede van AfriForum se tak- en veiligheidstrukture regoor die land het dié burgerregte-organisasie se derde nasionale kongres die afgelope naweek in Warmbad bygewoon.
En hoewel dié lede van verskillende dorpe gekom het, het hulle almal een ding in gemeen: Die wil om 'n verskil te maak en hoop te skep.
Forum Nuus het met 'n paar kongresgangers gesels om uit te vind waarom hulle die organisasie ondersteun.
Vir Johnny Baard (21), voorsitter van AfriForum se Velddrif-tak in die Wes-Kaap, was die antwoord eenvoudig: "AfriForum bied my die perfekte geleentheid om saam met ander trotste Afrikaners hoop vir die hele land asook die Afrikanergemeenskap te skep."
Grantelle Uys, lid van die Rayton-Cullinen-tak in Gauteng, sê dat die organisasie help om die land 'n beter plek te maak. "Ons moet net aanhou om hard te werk en saam te staan. Solank as wat ons deursettingsvermoë het en nie slap lê nie, sal ons 'n daadwerklike verskil in gemeenskappe kan maak."
Oudsoldaat en voorsitter van AfriForum se Stellenbosch-tak, Jan Isaacs, sê dat die regering nie almal se belange op die hart dra nie, maar dat daar stééds hoop is danksy organisasies soos AfriForum.
"Ek is 'n Kleurling-Afrikaner en ondersteun AfriForum omdat hulle staan vir wat reg is. Die regering kyk nie na almal nie. Maar daar is hoop. Daar is hoop vir ons toekoms en daar is hoop vir ons kinders in hierdie land. Ek is baie opgewonde en glo dat ons bymekaar moet staan om 'n verskil te maak," sê hy.
Patrick Fray, ook 'n oudsoldaat en 'n lid van die Stellenbosch-tak waar hy aan die stuur van die gemeenskapsveiligheidportefeulje is, sluit by Isaacs aan deur te sê dat 'n mens nie op die regering kan staat maak nie, maar dat jy egter struikelblokke in jou land en gemeenskap kan oorkom deur selfdoen-inisiatiewe.
"Ek het by AfriForum geleer dat jy self 'n toekoms vir jou, jou familie en ander om jou kan bou. Dis belangrik om self verantwoordelikheid te neem – vir jou veiligheid, jou taal, jou kultuur en jou toekoms."
Vrystater Yvonne Binding, lid van die Bloemfontein-Noord-tak, sê dat AfriForum gewone mense in staat stel om 'n verskil maak. "In plaas daarvan dat ons magteloos voel en toelaat dat dit wat in die land verkeerd gaan ons verswelg kan ons self opstaan, saam staan en 'n verskil maak. Ons moet die groter toekomsprentjie raaksien en ons deel doen."
Petrus Meintjies, lid van die Hetzogville-tak, beaam dié stelling en sê dat elkeen nie net sy eie pad moet volg nie, maar as een volk moet saamwerk.
Piet Bennett, lid van die tak in Pretoria-Noord, sê dat hy al baie jare by die Solidariteit Beweging betrokke is en dat AfriForum sorg dat Afrikaners en Afrikaansprekendes nie net 'n stemroep in die woestyn is nie. Vir hom is dit 'n "wen-wen situasie om deel van dié burgerregte-inisiatief te wees".
Post Tags:	#AfriForum#Kongres
AfriForum en SAPD trek kaper in Vryburg vas
Verslag onthul skokkende werklikheid oor honger onder kleuters
AfriForum Jeug verteenwoordig minderhede by Unpo in Den Haag
Henk Maree, voorsitter van AfriForum Jeug, het pas uit Den Haag, Nederland, teruggekeer waar hy 'n werkwinkel van die Unrepresented…
Lees meer AfriForum Jeug verteenwoordig minderhede by Unpo in Den HaagContinue
AfriForum stig tak in Centurion
Deur	 09/07/2020 02/11/2020
Die burgerregteorganisasie AfriForum het op 8 Julie 2020 'n tak in Centurion gestig. Dié nuutgestigte tak is reeds besig met die beplanning…
Lees meer AfriForum stig tak in CenturionContinue
AfriForum-personeel spring in en verwyder rommel
Deurafriforum	 12/04/2019 02/11/2020
Personeellede van gemeenskapsake by die burgerregte-organisasie AfriForum het vandag self ingespring en rommel naby die hoofkantoor in Kloofsig, Centurion, opgetel…
Lees meer AfriForum-personeel spring in en verwyder rommelContinue
AfriForum se Secunda-tak maak verstopte rioolpype skoon
Deurafriforum	 13/08/2018 02/11/2020
AfriForum se Secunda-tak het op 30 Julie 2018, in samewerking met DDJ Handyman 365, begin met die burgerregte-organisasie se projek om rioollyne…
Lees meer AfriForum se Secunda-tak maak verstopte rioolpype skoonContinue
AfriForum herstel straatligte in Pretoria-Oos
Deurafriforum	 31/08/2018 02/11/2020
AfriForum het op 27 Augustus 2018 nege straatligte in Meerluststraat in Pretoria-Oos herstel waarvan gloeilampe gesteel of stukkend was. Van…
Lees meer AfriForum herstel straatligte in Pretoria-OosContinue
SKIKKING MET NSFAS MOONTLIK WAT TIENTALLE STUDENTE SAL HELP
DeurAfriForum	 27/01/2021 17/08/2021
Deur Marthinus Koekemoer Die hofsaak waar AfriForum meer as honderd studente help ná die Nasionale Skema vir Finansiele Bystand vir…